DELEGACIÓN DE SERVIZOS E PERIOCIDADE DAS XUNTAS
ADMINISTRACIÓN LOCAL — Municipal — Entidade Local Menor de Morgadáns (Gondomar) (Outros documentos, notificacións e informacións públicas, 05/10/2015)

1.—Polo Sr. Alcalde Pedáneo ditouse con data 16 de xullo de 2015, a seguinte resolución Asunto: DELEGACION ESPECIAL DE SERVIZOS. De conformidade coas atribucións que me están conferidas polo artigo 23.4 da Lei 7/85 de 2 de abril, Reguladora das Bases de Réxime Local, artigo 61.3 e 4 da Lei 5/97 de 22 de xullo, de Administración Local de Galicia e nos artigos 43 e seguintes do Regulamento de Organización, Funcionamento e Réxime Xurídico das Entidades Locais, e coa finalidade de conseguir una maior eficacia na xestión do goberno, por medio do presente RESOLVO. Delegar especificamente o servizo de montes, vías e obras, regadíos e augas en José González Fernández. Cemiterio, alumeado publico, etc. esta presidencia. A responsabilidade conferida comprenderá a xestión dos servizos correspondentes pero non poderá incluír en ningún caso a facultade de resolver mediante actos administrativos que afecten a terceiros. A presente delegación surtirá efectos dende o dia seguinte a data da presente resolución, previa aceptación do interesado nos terminos do artigo 114 do Regulamento de Organización, Funcionamento e Réxime Xurídico das Entidade Locais. Publíquese a parte dispositiva desta resolución no BOP. Dar conta desta resolución á Xunta Veciñal na primeira sesión que se celebre.2.—Pola Xunta Veciñal en sesión extraordinaria celebrada con data 24 de xullo de 2015, entre outros, adoptáronse os seguintes acordos: A.—PROPOSTA DA PRESIDENCIA SOBRE PERIOCIDADE DAS XUNTAS VECIÑAIS. Corresponde á Xunta Veciñal da Entidade fixa-la periocidade das sesións ordinarias da mesma, ó abeiro do disposto no artigo 46.2 da lei 7/85 de 2 de abril e 210 da Lei de Administración Local de Galicia e 75 da Lei Reguladora das Bases de Réxime Local, proponse á Xunta Veciñal a adopción do seguinte acordo: A Xunta Veciñal da Entidade celebrará sesión ordinaria o CUARTO VENRES DE CADA DOUS MESES ÁS 19,00 HORAS. Se o citado día fora festivo celebrarase a sesión o dia hábil anterior á mesma hora. A primeira sesión ordinaria da lexislatura terá lugar o vindeiro mes de Setembro.- B.—INDEMNIZACIONS POR ASISTENCIA A ORGANOS COLEXIADOS E REXIME E CONTIA DE DIETAS E GASTOS DE KILOMETRASE De conformidade co disposto no art.13.6 do Regulamento de Organización, Funcionamento e Réxime Xurídico das Entidades Locais de 28 de novembro de 1986, relativas as indemnizacións pola concorrencia efectiva as sesións de órganos colexiados de que forman parte, proponse á Xunta Veciñal a aprobación das indemnizacións e contías seguintes. Indemnizacións por concorrencia a sesión de órganos colexiados. Xunta Veciñal: 60 euros por xunta, ata o vindeiro mes de decembro. Comisión de Contas: 30 euros por comisión. Indemnizacións por razón de servizo. Serán de aplicación as reflectidas no RD 462/2002 de 24 de maio, correspondente ao Grupo I, actualizándose automaticamente na medida e contía en que sexa modificado o citado RD 462/2002 de 24 de maio. Por viaxe ó Servizo da Entidade, incluíndo a asistencia a incendios forestais, a razón de 30 euros por día Polo que se refire á xustificación dos gastos efectivamente realizados, igualmente será de aplicación o previsto nas bases de execución presupostaria do vixente orzamento C.—ASISTENCIA AS XUNTA DE GOBERNO LOCAL DO CONCELLO DE GONDOMAR. De conformidade co establecido no art.162 da Lei 5/1997 de 22 de xullo, Reguladora de Administración Local de Galicia, un membro desta Entidade Local, ten dereito a asistir con voz pero sen voto, ás xunta de Goberno Local que celebre o Concello, sempre que as mesmas vaian a determinar algún asunto que afecte a esta Entidade Local e, para o seu exercicio deste dereito, deberá ser citado a devandita comisión de referencia, como un membro mais da mesma, polo que propoño, que sexa esta presidencia a persoa que asista a mesma. Morgadans, 17 de agosto de 2015.—O Alcalde-Pedáneo, Olga Angelica Tamiri Centeno.